《宫殿名诗》
南北朝·萧绎

林间花欲燃，竹径露初圆。斗鸡东道上，走马北场边。

合欢依暝卷，葡萄向日鲜。旗亭觅张放，香车迎董贤。

定隔天渊水，相思夜不眠。

作者简介：（508—554）即元帝。字世诚，小字七符。南兰陵（今江苏常州）人。南朝梁武帝第七子。武帝天监十三年，封湘东王。命王僧辩平侯景，即位于江陵。时州郡大半入西魏，人户著籍，不盈三万。承圣三年，西魏军来攻，帝尚于龙光殿讲《老子》，百官戎服以听。魏军至，帝犹赋诗不废。及城陷，为魏人所杀。在位三年，庙号世祖。帝幼盲一目，好读书，工书善画，藏书十四万卷，城破时自行焚毁。所作诗赋轻艳绮靡，与兄纲相仿。著作颇多，原有集，已散佚，今存《金楼子》及《梁元帝集》辑本。